Rikunarita-ORG/Wikinium huggingface dataset:
# Martin Scorsese

|  |
| --- |
| **Martin Scorsese** |
|  |
| **Profesiono:** | aktoro, cinematografisto, cenaristo, produktisto |
|  |  |
|  |  |
| **Lando:** |  Usa |
| **Naskodato:** | 17 di novembro 1942 |
| **Nasko-loko:** | New York, stato Nova-York, Usa |
| **Mortodato:** |  |
|  |  |
|  |  |

**Martin Charles Scorsese** (IFA *skɔːrˈsɛsi*; n. ye la 17 di novembro 1942) esas Usana cinem-aktoro, cinematografisto, cenaristo e produktisto.

Ilu recevis Oscar-premio en 2007 pri maxim bona cinematografisto, pro la filmo *The Departed*.
# Harry Potter

**Harry Potter** esas la nomo di noveli skribita da J. K. Rowling e la filmi kreita segun li. La precipua personajo esas mago qua anke nomizita Harry Potter. En filmi la karaktero esas pleita da Daniel Radcliffe, naskinta ye 1989. L'unesma novelo, *Harry Potter and the Philosopher's Stone* publikigesas ye 1997, ma l'eventi en la novelo esas ye 1991.

## Harry Potter en altra lingua

## Extera ligili
# Historio

**Historio** esas la cienco qua studias pasinta eventi, tradicionale de la homaro. Ol uzas metodi propra de la Homala e Sociala Cienci, ma anke metodi de la cienci di la naturo, facanta multafoye interfacala studii. Ca studii apogesas maxim ofte en skribita dokumenti, ma ank en l'arto, teknologio, edc, de pasinta epoki. Ofte on uzas anke interviuvi, arkeologiala trovuri, fotografuri, arto-verki, edc. L'epoko ante l'aparo di skribo-sistemi nomesas prehistorio.

On povas studiar historio de diversa vidopunti, exemple historio sociala, kulturala, ekonomikala, politikala, militala, edc.

## Etimologio

La vorto *historio* venas del anciena vorto Greka *ἱστορία*, qua povas tradukesar kom "inquesto" od "informo", de la verbo *ἱστορεῖν* ("inquestar"). De lo naskis la Latina vorto *historia*.

Proto-Indo-Europana vorto esas *\*wid-tor-* (de la radiko *\*weid-*, "savar, vidar"; \* =hipotezala konstrukturo), anke en la Latina vorti kom "ideo" o "visiono", en la Germanala *wit*, *wise* o *wisdom*, la Sanskrita *veda*, e la Slava *videti* o *vedati*, en altra lingui di l'Indo-Europana familio.

La vorto en Greka antiqua *ἱστορία* uzesis da Aristoteles ye lua *Περὶ τὰ ζῷα ἱστορίαι* ('Historio dil animali'). La termino derivis de *ἵστωρ* ('testo, judicianto, saja homo'). On povas trovar diferanta uzi di *ἵστωρ* ye Homerala himni, Heraklitos, e.c.

## Divido di la prehistoriala e historiala tempo

| Prehistorio |
| --- |
| Petroepoko | Metaloepoko |
| P a l e o l i t i k o | Mesolitiko | N e o- l i t i k o | Kuproepoko | Bronzoepoko | Feroepoko |
| Frua paleolitiko | Meza paleolitiko | Supra paleolitiko | Epipaleolitiko | Protoneolitiko |

|  |
| --- |
| **Historio *(ocidentala) |
| **Protohistoria** | **Antiqueso** | **Mezepoko** | 15ma yarcento | **Moderna ero** | 18ma yarcento | **Nun-tempala ero** |
| Klasika antiqueso | Posa antiqueso | Mezepoko | Baja Edad Media |
| Plena Edad Media | Krizo di la mezepoko | 16ma yarcento | 17ma yarcento | 19ma yarcento | 20ma yarcento | 21ma yarcento |

## Historio segun regiono

| Afrika | Amerika | Azia | Europa |
| --- | --- | --- | --- |
| Sudafrika | Usa Kanada Mexikia Arjentinia Brazilia Chili | Chinia Japonia India | Francia Germania Hispania Rusia Italia Unionita Rejio |

## Historio de diversa vidopunti

* Kulturala historio
* Religiala historio
* ...

## Videz anke

* Arkeologio
* Paleontologio
* listo di yarcenti
* Deskovristi

## Referi

## Extera ligili

* Nova horizonti
# Bay Village, Ohio

**Bay Village** esas urbo en la komtio Cuyahoga, Ohio, Usa. Segun la demografiala kontado di 2000, ol havis 16,087 habitanti.

## Geografio

Loko di Bay Village, Ohio
Bay Village jacas a 41.48° N 81.93° W.

Segun l'Usana Kontado-Ministerio, l'urbo havas entote 18.4 km², equivalanta a 7.1 mi², di qui 12.0 km² (4.6 mi²) esas lando e 6.3 km² (2.5 mi², o 34.56% de la surfaco totala) esas aquo.

## Demografio

Segun la demografiala kontado di 2000, esis 16,087 homi, 6,239 hemanari, e 4,685 familii qui rezidis en la urbo. La denseso di habitantaro esis 1,341.5/km² (3,473.4/mi²). Esis 6,401 domi kun mezvalora denseso di 533.8/km² (1,382.1/mi²). Segun raso, esis 98.05% Blanki, 0.27% Negri od Afrikan-Usani, 0.02% indijeni Amerikana, 0.72% Aziani, 0.01% Pacifik-insulani, 0.21% de altra rasi, e 0.72% de du o plura rasi, e 0.98% de la habitantaro esis Hispan-Amerikani o Latin-Amerikani de irga raso.

Esis 6,239 hemanari, di qui 34.1% havis pueri od adolecanti evante min kam 18 yari en la domo, 65.8% esis mariajita e habitis kune; en 7.1% muliero sen spozulo esis la domo-chefo, e 24.9% esis ne-familii. En 22.1% de omna hemanari vivis unika sola individuo, e 9.6% habitesis da singla individuo evante 65 yari o pluse. La mezvalora grandeso po hemanaro esis 2.55 personi e la mezvalora grandeso po familio esis 3.01 personi.

La procento di habitanti segun evo esis: 25.9% evante min kam 18 yari, 4.4% de 18 til 24 yari, 26.4% de 25 til 44 yari, 29.0% de 45 til 64 yari, e 14.4% evante 65 yari o pluse. La mezvalora evo esis 41 yari. Po singla 100 mulieri esis 92.1 viri. Po singla 100 mulieri evante 18 yari o pluse esis 88.9 viri.

La mezvalora revenuo po hemanaro en la urbo esis $70,397, e la mezvalora revenuo po familio esis $81,686. La mezvalora revenuo por la viri esis $61,057 kontre $36,061 por la mulieri. La revenuo *per capita* por la urbo esis $35,318. Vivis sub la povreso-lineo 3.1% de la habitantaro e 2.0% de la familii. Ek omna habitantaro evante min kam 18 yari, 3.9% ed ek omna habitantaro evante 65 yari o pluse, 4.2% vivis sub la povreso-lineo.
# Latin-Amerika

Landi e regioni qui apartenas a Latin-Amerika
**Latin-Amerika** esas la parto di Amerika - landi nedependanta e regioni - ube la lingui Hispana, Portugalana e Franca parolesas. Parti de Usa e Kanada ube Hispana o la Franca parolesas, ecepte Porto-Riko, ne esas judikata kom apartenanta a Latin-Amerika, sive ad Anglosaxona Amerika. Ca termino esas plu vasta e plu recenta kam *Hispan-Amerika* od *Ibero-Amerika*.

Latin-Amerika konsistas ek 20 nedependanta landi e 14 teritorii qui iras de Mexikia a Tero di Fairo en Sud-Amerika, kovranta cirkume 19 197 000 km², o 13% de la surfaco Terala, e havanta cirkume 652 milion habitanti en marto 2020.
# Houston (Texas)

|  |
| --- |
|  **Houston**  |
|  |
| Kelk imaji pri Houston. |
|  |  |
| Standardo | Blazono |
| Lando: |  Usa |
| Stato: | Texas |
| **Informo:** |
| Latitudo: | 29°45′46″N |
| Longitudo: | 95°22′59″W |
| Altitudo: | 32 m |
| Surfaco: | 1740 km² |
| Habitanti: | 2 301 572 (2020) |
| Denseso di habitantaro: | 1389,36 hab./km² |
| Disto de Austin: | 260,9 km |
| **Horala zono:** | UTC-6 )UTC-5 dum somero) |
| **Urbestro:** | Sylvester Turner (D) |
| **Mapo:** |
|  |
| Oficala retosituo: |
|  |

Muzeo pri Bel Arti di Houston.
**Houston** esas la maxim populoza urbo di Texas, e la quaresma maxim granda urbo di Usa. Ol esas sideyo di la komtio Harris, ed ank okupas teritorii di komtii Fort Bend e Montgomery. Segun la demografiala kontado di 2020, ol havis 2 301 572, kontre 2 099 451 habitanti en 2010. Lua tota surfaco esas 1740 km², equivalanta a 671,67 mi², di qui 1658,73 km² (640,44 mi²) esas lando, e la cetera esas aquo.

## Referi
# Sporto

Sportos
**Sporto** esas fizikala aktiveso, kustumale guvernata da regularo. Ol povas praktikesar kom diletanto o kom sportisto en konkurenci. Existas sporti qui bezonas granda fizikal esforco da la praktikanti, quale futbalo, basketbalo, biciklado, edc. Tamen, en altra sporti plu importas la tekniko e la koncentro, quale shakoludo, dard-ludo, edc. Existas motoro-sporti, qui havas motoro por movar su ipse, praktikesas en automobilismo, motor-biciklo, edc.; en ica sporti, la skopo dil praktikanto esas duktar la veturo rapide. Por to, esas tre importanta la tekniko, la koncentrado, ma anke la fizikala kapableso.

## Listo di sporti

* Sporti kun balono (e tala)
	+ Flugodisko
	+ Futbalo
	+ Basketbalo
	+ Rugbio
	+ Gazonohokeo
	+ Teniso

* Fizikala sporti
	+ Atletismo
	+ Biciklado
	+ Triatlono

* Kombato
	+ Boxo
	+ Judoo
	+ Mixita milital arti
	+ Skermo
	+ Taekwondo

* Motoro-sporti
	+ Automobilismo

* Koncentro-ludi
	+ Shakoludo

* Altra sporti
	+ Gimnastiko
	+ Glaciohokeo
# Altitudo

Altimetro en aviono, qua indikas altitudo super nivelo di la maro.
**Altitudo** esas l'altajo di ul objekto relate nivelo o punto konocata. La maxim uzata refero esas la mezavalora plafono di maro (definita kom "altitudo 0 metri"). En Tero, la punto kun la maxim granda altitudo esas la somito di Monto Everest, jacanta 8550 metri super marala nivelo.

L'atmosferala preso diminutas kande altitudo kreskas. To esas la principo di operaco dil altimetro, qua indikas altitudo vice kam preso. Che marala nivelo ("altitudo 0") la preso esas 760 Torr (760 milimetri di Hg).

## Referi
# Jodie Foster

|  |
| --- |
| **Jodie Foster** |
|  |
| **Profesiono:** | cinem-aktorino |
|  |  |
|  |  |
| **Lando:** |  Usa |
| **Naskodato:** | 19 di novembro 1962 |
| **Nasko-loko:** | Los Angeles, Kalifornia, Usa |
| **Mortodato:** |  |
|  |  |
|  |  |

**Alicia Christian "Jodie" Foster** (n. ye la 19ma di novembro 1962) esas Usana cinem-aktorino.